Source: http://richnava.6f.sk/clanok/upozornenie-ministrovi-vnutra-na-mozny-trestny-cin-pri-scitani
Timestamp: 2019-11-20 02:18:08+00:00

Document:
Upozornenie ministrovi vnútra na možný trestný čin pri sčítaní | Nelegálny tábor na lesných pozemkoch v Richnave
Upozornenie ministrovi vnútra na možný trestný čin pri sčítaní
Ut, 05/17/2011 - 12:03 poslal admin
V Richnave 16.5.2011
Trestný čin skresľovania údajov hospodárskej a obchodnej evidencie podľa § 259 odsek 1 písmeno a) zákona číslo 300/2005 Z. z. (Trestný zákon)
Listom z 3.5.2011 doručeným starostovi Obce Richnava a zaslaným na vedomie predsedníčke Štatistického úradu SR, ktorý Vám posielame v prílohe, sme adresátov upozornili na trestný čin skresľovania údajov hospodárskej a obchodnej evidencie podľa § 259 odsek 1 písmeno a) zákona číslo 300/2005 Z. z. (Trestný zákon).
Dôvodom je skutočnosť, že v Obci Richnava boli pre základnú sídelnú jednotku číslo 25234 Rómska osada určení viacerí sčítací komisári, čo poukazuje na zámer obce zisťovať údaje o príbytkoch a prístreškoch na lesných pozemkoch vo vlastníctve Spoločných urbárskych lesov Richnava, pozemkové spoločenstvo.
Napriek upozorneniu bol telefonicky kontaktovaný náš predseda pozemkového spoločenstva zamestnancom štatistického úradu, ktorý ho informoval o tom, že sčítací komisári budú navštevovať príbytky v nelegálnom tábore na lesných pozemkoch v našom vlastníctve.
Avizovaný postup je v rozpore aj so zákonom o hlásení pobytu občanov Slovenskej republiky a registri obyvateľov Slovenskej republiky. Na občanov zdržujúcich sa v nelegálnom tábore sa vzťahuje § 5 zákona číslo 253/1998 Z. z. Podľa § 5 odsek (1) zákona číslo 253/1998 Z. z. občan, ktorému bol trvalý pobyt zrušený podľa § 7 ods. 1 písm. d) až g) a ktorý sa nemôže prihlásiť na trvalý pobyt podľa § 3 alebo 4, sa môže prihlásiť na trvalý pobyt v ohlasovni v mieste, kde sa zdržiava. V takom prípade občan predkladá iba doklad podľa § 3 ods. 8 písm. a), ak ho nemá, doklad podľa § 3 ods. 8 písm. b) a ako miesto trvalého pobytu sa uvedie iba obec pobytu. Adresa sídla obecného úradu tejto obce je adresou takého občana na účely doručovania písomností od orgánov verejnej správy a iných štátnych orgánov a na účely zápisu do zoznamu voličov. Obec je povinná spôsobom v mieste obvyklým, najmä oznámením na úradnej tabuli, upozorniť prihláseného občana, že mu bola alebo že mu má byť doručená písomnosť.
Sčítacie tlačivo sčítací komisár obyvateľom Richnavy zdržujúcim sa v nelegálnom tábore má doručiť a vyplnené prevziať, prípadne na požiadanie obyvateľov podľa ich pokynov vyplniť, na obecnom úrade v Richnave. Sčítací komisár v žiadnom prípade nemôže navštevovať príbytky v nelegálnom tábore, nakoľko tieto príbytky nemajú prístup z verejnej komunikácie a sčítanie sa na tieto príbytky nevzťahuje.
Náš list z 3.5.2011 vo veci Trestný čin skresľovania údajov hospodárskej a obchodnej evidencie podľa § 259 odsek 1 písmeno a) zákona číslo 300/2005 Z. z. (Trestný zákon) – upozornenie s doručenkou

References: § 259
 § 259
 § 5
 § 5
 § 7
 § 3
 § 3
 § 3
 § 259